ตำบลบางรัก

บางรัก เป็นตำบลในอำเภอเมืองตรัง จังหวัดตรัง ปัจจุบันอยู่ในความดูแลขององค์การบริหารส่วนตำบลบางรักตั้งแต่ปี พ.ศ. 2539 วันที่ 25 ธันวาคม พ.ศ. 2539 เดิมเคยเป็นที่ตั้งและเป็นชื่อเดิมของอำเภอเมืองตรัง วันที่ 29 เมษายน พ.ศ. 2460  

 ที่ตั้งและอาณาเขต 
ตำบลบางรัก มีอาณาเขตติดต่อกับเขตการปกครองข้างเคียงดังต่อไปนี้ วันที่ 12 ตุลาคม พ.ศ. 2541

 ทิศเหนือ ติดต่อกับตำบลหนองตรุด และตำบลนาตาล่วง 
 ทิศตะวันออก ติดต่อกับตำบลทับเที่ยง (เทศบาลนครตรัง)
 ทิศใต้ ติดต่อกับตำบลควนปริง
 ทิศตะวันตก ติดต่อกับตำบลนาโต๊ะหมิง

 ประวัติ 
บางรัก เดิมมีฐานะเป็นอำเภอ มีท่าเรือเก่าแก่ริมแม่น้ำตรังและชาวจีนเข้ามาตั้งถิ่นฐานจำนวนมาก เป็นย่านที่มีความสำคัญทางเศรษฐกิจและการค้าของเมืองตรังมาตั้งแต่สมัยโบราณ ก่อนที่จะมีการย้ายที่ตั้งเมืองจากกันตังมาที่ทับเที่ยง จึงเปลี่ยนชื่ออำเภอบางรัก เป็น "ทับเที่ยง" ในปี พ.ศ. 2459 เดิมประกอบด้วยพื้นที่ 2 ตำบล คือ ฝั่งซ้ายของแม่น้ำตรัง คือ "ตำบลท่าจีน" และฝั่งขวาของแม่น้ำตรัง คือ "ตำบลบางรัก" วันที่ 25 ธันวาคม พ.ศ. 2464 แม่น้ำตรังที่ไหลผ่านพื้นที่นี้จึงเรียกว่า "แม่น้ำท่าจีน" ก่อนจะรวมเป็นตำบลเดียวกันและใช้ชื่อเป็น "บางรัก" เพื่อความเป็นสิริมงคล 

ปี พ.ศ. 2490 ได้แยกพื้นที่ด้านทิศเหนือของตำบลบางรัก คือ หมู่ 3 บ้านทุ่งตำเสา, หมู่ 4 บ้านนาขา, หมู่ 5 บ้านนาตาล่วง, หมู่ 6 บ้านป่าหมาก ไปรวมกับอีก 2 หมู่บ้านของตำบลบ้านโพธิ์ แยกตั้งเป็น ตำบลนาตาล่วง วันที่ 30 กันยายน พ.ศ. 2490 และปี พ.ศ. 2511 ได้มีพระราชกฤษฎีกาเปลี่ยนแปลงเขตเทศบาลเมืองตรัง วันที่ 24 กันยายน พ.ศ. 2511 มีพื้นที่หมู่ 1-2 (บางส่วน) และพื้นที่หมู่ 3, 5-6 ของตำบลบางรักได้ตัดเข้าไปอยู่ในเขตเทศบาล จึงปรับเปลี่ยนโดยโอนพื้นที่ซึ่งถูกตัดเข้าอยู่ในเขตเทศบาลไปขึ้นกับตำบลทับเที่ยง ส่วนหมู่ที่ 1-2 ที่เหลือนอกเขตเทศบาล นำมารวมตั้งเป็นหมู่ 2 ของตำบลบางรัก วันที่ 10 ธันวาคม พ.ศ. 2511 และลำดับหมู่บ้าน 6 หมู่ที่เหลือขึ้นใหม่จนถึงปัจจุบัน 

 การปกครองส่วนภูมิภาค 

 การปกครองส่วนภูมิภาค 
ตำบลบางรักแบ่งพื้นที่การปกครองออกเป็น 6 หมู่บ้าน ได้แก่

 หมู่ที่ 1 บ้านหนองปรือ
 หมู่ที่ 2 บ้านน้ำผุด
 หมู่ที่ 3 บ้านใต้
 หมู่ที่ 4 บ้านท่าจีน
 หมู่ที่ 5 บ้านสะพานช้าง
 หมู่ที่ 6 บ้านท่าจีนเหนือ (ควนยอดทอง)

 อ้างอิง 

บางรัก
บางรัก